اسرانی

**گووردھن اسرانی**  (3 جنوری 1941ء – 20 اکتوبر 2025ء)، جنھیں عام طور پر صرف **اسرانی** کے نام سے جانا جاتا ہے ایک بھارتی اداکار اور ہدایت کار تھے، جن کا بالی ووڈ کیریئر پانچ سے زیادہ دہائیوں کو محیط رہا۔ انھوں نے 350 سے زیادہ ہندی فلموں میں کام کیا ہے۔ اسرانی نے فلموں میں مرکزی کردار، مزاحیہ کردار اور معاون کردار میں اپنی صلاحیتوں کا لوہا منوایا۔ وہ فلم "شعلے" میں جیلر کے کردار اور ان 25 فلموں (1972ء سے 1991ء کے درمیان) میں اپنے کرداروں کے لیے مشہور ہوئے جن میں راجیش کھنہ مرکزی اداکار تھے۔
ہندی فلموں میں 1966ء سے 2014ء تک انھوں نے بے شمار مزاحیہ کردار نبھائے، جبکہ 1972ء سے 1995ء تک وہ اکثر فلموں میں ہیرو کے قریبی دوست کے طور پر معاون اداکار کے طور پر نظر آئے۔ وہ ہدایت کار ہریشیش مکھرجی اور بعد میں پریہ درشن کی فلموں کا ایک مستقل حصہ رہے۔ چند ہندی فلموں جیسے "چلا مراری ہیرو بننے" اور "سلام میم صاحب" میں وہ مرکزی کردار میں بھی جلوہ گر ہوئے۔
گجراتی فلموں میں 1972ء سے 1984ء تک انھوں نے ہیرو کے طور پر کام کیا، جبکہ 1985ء سے 2012ء تک وہ کردار اداکار کے طور پر نظر آتے رہے۔ اس کے علاوہ انھوں نے 1974ء سے 1997ء کے درمیان چھ فلموں کی ہدایت کاری بھی کی۔

## ابتدائی زندگی
اسرانی یکم جنوری 1940ء کو جے پور (بھارت) کے ایک متوسط طبقے کے سندھی ہندو خاندان میں پیدا ہوئے۔  ان کے والد نے ایک قالین کی دکان کھولی ہوئی تھی۔ ان کی چار بہنیں اور تین بھائی تھے۔ دو بڑے اور ایک چھوٹا۔ اسرانی کو کاروبار میں دلچسپی نہیں تھی اور وہ ریاضی میں کمزور تھے۔ انھوں نے اپنی میٹرک کی تعلیم سینٹ زیویرز اسکول، جے پور سے مکمل کی اور راجستھان کالج، جئے پور سے گریجویشن کیا۔ تعلیم کے اخراجات پورے کرنے کے لیے وہ ساتھ ہی ساتھ آل انڈیا ریڈیو جے پور میں بطور وائس آرٹسٹ کام بھی کرتے رہے۔

انھوں نے اداکارہ منجو بنسل سے شادی کی، جن سے ان کی ملاقات فلموں "آج کی تازہ خبر" اور "نمک حرام" کی شوٹنگ کے دوران ہوئی تھی۔ شادی کے بعد دونوں نے کئی فلموں میں ایک ساتھ کام کیا، جن میں "تپسیا"، "چاندی سونا"، "جانِ بہار"، "جرمانہ"، "نالائق"، "سرکاری مہمان"، "نراد بیاہ" اور "چور سپاہی" شامل ہیں۔ فلم "آج کی تازہ خبر" میں اسرانی نے چمپک بومیا / امیت دیسائی کا کردار ادا کیا جبکہ منجو بنسل نے کیسری دیسائی کا۔ اس کردار پر اسرانی کو فلم فیئر ایوارڈ برائے بہترین مزاحیہ اداکار دیا گیا۔ بعد ازاں یہ جوڑا 1980ء میں اسرانی کی ہدایت کاری میں بننے والی فلم "ہم نہیں سدھریں گے" میں بھی نظر آیا۔

## ابتدائی فنی زندگی اور عروج
اسرانی نے 1960ء سے 1962ء تک سہتیہ کل بھائی ٹھاکر سے اداکاری کی تعلیم حاصل کرنا شروع کی۔ 1962ء میں وہ مواقع کی تلاش میں ممبئی آگئے۔ 1963ء میں ایک اتفاقی ملاقات کے دوران جب ان کی ملاقات کشور ساہو اور ہریشیش مکھرجی سے ہوئی تو انھوں نے انھیں مشورہ دیا کہ وہ اداکاری باقاعدہ طور پر سیکھیں۔
1964ء میں اسرانی نے فلم اینڈ ٹیلی ویژن انسٹی ٹیوٹ آف انڈیا (پونے) میں داخلہ لیا اور 1966ء میں اپنا کورس مکمل کیا۔ انھیں پہلا موقع 1967ء میں ہندی فلم "ہری کانچ کی چوڑیاں" میں اداکار بشوی جیت کے دوست کے کردار میں ملا۔ فلم انسٹی ٹیوٹ میں انھوں نے اپنی صلاحیتوں سے سب کو متاثر کیا اور اسی سال ایک گجراتی فلم میں ابھرتی ہوئی اداکارہ وحیدہ (جو مشہور وحیدہ رحمان نہیں تھیں) کے مقابل مرکزی کردار میں اپنی پہلے ہیرو کی حیثیت سے فلمی آغاز کیا۔ 1967ء سے 1969ء تک انھوں نے چار گجراتی فلموں میں بطور مرکزی یا معاون اداکار کام کیا۔
1967ء سے 1969ء کے دوران ہندی فلموں میں انھیں زیادہ مواقع نہیں ملے۔ تب ان کے مشیر ہریشیش مکھرجی نے انھیں 1969ء کی فلم "ستیہ کام" میں معاون کردار دیا۔ اسی کے بعد وہ فلم "میرے اپنے" سے خاص طور پر نمایاں ہوئے۔ 1971ءسے انھیں مزاحیہ اداکار اور ہیرو کے قریبی دوست کے کرداروں کے طور پر زیادہ فلمی آفرز ملنے لگیں۔
ہدایت کاروں ہریشیش مکھرجی، آتما رام اور گلزار نے 1971ء سے 1974ء کے دوران بار بار انھیں اپنی فلموں میں کاسٹ کیا، جن کے ذریعے وہ فلمی دنیا میں مستحکم ہوئے۔ 1970ء کی دہائی میں ان کی مقبولیت اپنے عروج پر تھی؛ 1970ءسے 1979ء کے دوران وہ 101 فلموں میں نظر آئے۔
ابتداً راجیش کھنہ اور اسرانی کی ملاقات فلم "باورچی" کے سیٹ پر ہوئی، مگر "نمک حرام" کے بعد دونوں گہرے دوست بن گئے۔ اس کے بعد راجیش کھنہ نے اپنی فلموں میں مزاحیہ کردار کے لیے خاص طور پر اسرانی کا نام تجویز کرنا شروع کیا۔ دونوں نے 1972ء سے 1991ء کے درمیان 25 فلموں میں ایک ساتھ کام کیا — "باورچی" (1972ء) سے لے کر "گھر پریوار" (1991ء) تک۔

## اہم فلمیں اور کردار
1970ء کی دہائی میں ان کی نمایاں معاون اداکاری والی فلمیں تھیں:
"میرے اپنے", "کوشش", "باورچی", "پریچے", "ابھی مان", "محبوبہ", "پلکوں کی چھاؤں میں", "دو لڑکے دونوں کڑکے" اور "بندش"۔
انھوں نے 1977ء میں "چلا مراری ہیرو بننے" نامی فلم میں نہ صرف مرکزی کردار ادا کیا بلکہ یہ فلم خود لکھی اور ہدایت بھی دی — جسے ناقدین نے سراہا۔
بطور مزاحیہ اداکار ان کے مشہور کردار 1970ء کی دہائی میں ان فلموں میں دیکھے گئے:
"آج کی تازہ خبر", "روٹی", "پریم نگر", "چپکے چپکے", "چھوٹی سی بات", "رفو چکر", "شعلے", "بالی کا بدھو", "فقیرا", "انورودھ", "چھیلّا بابو", "چرس", "پھانسی", "دلّگی", "ہیرالال پنّالال", "پتی پتنی اور وہ", اور "ہم تمھارے"۔
انھوں نے کئی فلموں میں سنجیدہ کردار بھی ادا کیے، مثلاً "خون پسینہ" میں۔ انھوں نے غیر روایتی کردار بھی نبھائے جیسے "کوشش" (1972ء) میں ظالم بھائی، "بدائی" (1974ء) میں دوہرا کردار (ہپی اور دیہاتی)، "چیتالی" (1975ء) میں آوارہ نوجوان، "نکاح" (1982ء) میں رومانوی قوال اور "پریم نگر" (1974ء) میں دلال کا کردار۔ بعد میں انھوں نے منفی کردار بھی ادا کیے جیسے "اب کیا ہوگا" اور "تیری مہربانیاں"۔

## فلموگرافی
### بطور اداکار

### As director

## ایوارڈ اور نامزدگیاں

## وفات
اسرانی 20 اکتوبر 2025ء کو طویل علالت کے بعد ممبئی، بھارت میں 84 سال کی عمر میں انتقال کر گئے۔ ان کی آخری رسومات سانتا کروز شمشان گھاٹ میں ادا کی گئیں۔

## حوالہ جات

## بیرونی روابط
* 

* Asrani interview on سونی انٹرٹینمنٹ ٹیلی ویژن (بھارت)
* http://www.cagesmovie.com/castandcrew/asrani/

زمرہ:اکیسویں صدی کے بھارتی گلوکار
زمرہ:اکیسویں صدی کے بھارتی مرد اداکار
زمرہ:اکیسویں صدی کے بھارتی مرد گلوکار
زمرہ:بھارتی سندھی شخصیات
زمرہ:بھارتی مرد مزاح کار
زمرہ:بالی وڈ پس پردہ گلوکار
زمرہ:بیسویں صدی کی بھارتی شخصیات
زمرہ:بیسویں صدی کے بھارتی ڈراما نگار اور ڈراما نویس
زمرہ:بیسویں صدی کے بھارتی فلم ہدایت کار
زمرہ:بیسویں صدی کے بھارتی مرد اداکار
زمرہ:بیسویں صدی کے بھارتی مرد گلوکار
زمرہ:بیسویں صدی کے ہندوستانی گلوکار
زمرہ:جے پور کی شخصیات
زمرہ:جے پور کے مرد اداکار
زمرہ:جے پور کے موسیقار
زمرہ:راجسھتان کے فلم ہدایت کار
زمرہ:راجسھتان کے گلوکار
زمرہ:راجسھتان کے مرد اداکار
زمرہ:راجستھان کے فلم پروڈیوسر
زمرہ:راجستھان کے منظر نویس
زمرہ:سندھی شخصیات
زمرہ:سندھی مرد اداکار
زمرہ:سندھی ہندو
زمرہ:فلم اینڈ ٹیلی ویژن انسٹی ٹیوٹ آف انڈیا کے فضلا
زمرہ:فلم فیئر فاتحین
زمرہ:ہندی زبان کے فلم ہدایت کار
زمرہ:ہندی سنیما کے مرد اداکار
زمرہ:ہندی فلم پروڈیوسر
زمرہ:ہندی منظر نویس
زمرہ:1940ء کی پیدائشیں
زمرہ:1941ء کی پیدائشیں
زمرہ:2025ء کی وفیات